मोहिता शर्मा : केबीसीमध्ये कोट्यधीश झालेल्या IPS ऑफिसरची गोष्ट\nIPS अधिकारी मोहिता शर्मा यांनी केबीसीमध्ये एक कोटी रुपये जिंकले

तीस वर्षांच्या मोहितांचं म्हणणं आहे की केबीसीत जाणं त्यांचं नाही तर त्यांच्या नवऱ्याचं स्वप्न होतं. काही दिवसांपूर्वीच झारखंडच्या नाजिया नसीम केबीसीच्या या सिझनच्या पहिल्या कोट्यधीश बनल्या होत्या. 

मोहिता यांची पोस्टींग सध्या जम्मू-काश्मीरमध्ये आहे. त्या सांबामध्ये एएसपी पदावर तैनात आहेत. जम्मू-काश्मीरच्या या भागात शांतता आणि सुव्यवस्था राखणं हे त्यांचं काम आहे. 

बीबीसी हिंदीशी बोलताना त्या म्हणाल्या की, "केबीसीत येणं माझ्यासाठी खूप रोमांचकारी होतं. जसं यूपीएससीची परीक्षा देणं माझं स्पप्न होतं, आणि मला ते पूर्ण करायचं होतंच. मला ते स्वप्न साकार करायला 5 वर्षं लागले. सलग चार वर्षं अयशस्वी ठरल्यानंतर पाचव्यांदा मी यशस्वी झाले." 

पण केबीसीत येणं हे त्यांच्या पतीचं स्वप्न होतं आणि गेल्या 20 वर्षांपासून ते यासाठी प्रयत्न करत आहेत, असं मोहिता सांगतात. 

"यंदा माझे पती म्हणाले की तू तुझ्या मोबाईलवरून प्रयत्न कर. मी प्रयत्न केला आणि आमचा केबीसीचा प्रवास सुरू झाला." 

लॉकडाऊनमध्ये नवऱ्यासोबत राहिल्या आणि केबीसीत पोहचल्या

मोहिता शर्मा आयपीएस आहेत आणि त्यांचे पती रुषल गर्ग इंडियन फॉरेस्ट सर्व्हिस अधिकारी आहेत. या दोघांचं लग्न एका वर्षापूर्वी झालं होतं. "आमच्या लग्नानंतर आम्हाला दोन वेगवेगळ्या जागी नियुक्ती मिळाली होती. मी मणिपूरमध्ये होते आणि हे जम्मूमध्ये. लॉकडाऊनमध्ये आम्ही एकत्र राहात असताना केबीसीचे भाग दाखवत होते. आम्ही दोघं हा शो बघायचो आणि बरोबर उत्तर द्यायचा प्रयत्न करायचो." 

त्या सांगतात की, "आम्ही दोघांनी प्रशासकीय परीक्षा दिलेली आहे त्यामुळे आम्हाला माहिती होतं की या शोमध्ये अशाप्रकारचे प्रश्न येतात. लॉकडाऊनमुळे आम्ही एकत्र राहू शकलो. मग मला परत मणिपूरला जाव लागलं. पण सुदैवाने लवकरच माझी बदली जम्मूला झाली. आता आम्ही दोघं एकत्र राहातो." 

दोन लाईफ लाईन आणि एक कोटीचा प्रश्न 

केबीसीत एक कोटीच्या प्रश्नापर्यंत स्पर्धकांच्या दोन लाईफ लाईन शिल्लक आहेत असं क्वचित पाहायला मिळतं. पण मोहितांकडे दोन लाईफ लाईन शिल्लक होत्या. 

त्या म्हणतात की, "जेव्हा मी एक कोटीच्या प्रश्नावर होते, तेव्हा माझ्याकडे फ्लिफ द क्वेश्चन आणि एक्सपर्ट ओपिनियन अशा दोन लाईफ लाईन शिल्लक होत्या. मला वाटलं की यावेळी फ्लिफ द क्वेश्नन लाईफ लाईन वापरावी आणि सात कोटीच्या प्रश्नाला...\n\ntl;dr:
हिमाचल प्रदेशच्या कांगडामध्ये राहाणाऱ्या आयपीएस अधिकारी मोहिता शर्मा कौन बनेगा करोडपती (केबीसी) च्या 12 सीझनच्या दुसऱ्या कोट्यधीश ठरल्या आहेत.